POZIV
na sudjelovanje u savjetovanju s javnošću
o 

NACRTU ODLUKE
O OSNIVANJU KULTURNOG VIJEĆA
OSJEČKO-BARANJSKE ŽUPANIJE


    

Zakon o kulturnim vijećima i financiranju javnih potreba u kulturi (''Narodne novine'' broj 83/22. u daljnjem tekstu: Zakon) stupio je na snagu 26. srpnja 2022. godine. Budući da je člankom 49. Zakona propisano da su, između ostaloga, predstavnička tijela županija, gradova i općina dužna uskladiti svoje akte o osnivanju Vijeća sukladno odredbama ovoga Zakona u roku od 90 dana od njegova stupanja na snagu, bilo je potrebno pristupiti izradi nove Odluke.

Prema Zakonu o lokalnoj i područnoj (regionalnoj) samoupravi, građani imaju pravo predstavničkom tijelu jedinice lokalne i područne (regionalne) samouprave predlagati donošenje općeg akta ili rješavanje određenog pitanja iz njegova djelokruga te podnositi peticije o pitanjima iz samoupravnog djelokruga općine, grada, odnosno županije od lokalnog značenja, u skladu sa zakonom i statutom jedinice.

Člankom 26. Statuta Osječko-baranjske županije (''Županijski glasnik'' broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21.) propisano je da građani imaju pravo Skupštini Županije predlagati donošenje općeg akta ili rješavanje određenog pitanja iz njezina djelokruga te podnositi peticije o pitanjima iz samoupravnog djelokruga Županije od lokalnog značenja u skladu sa zakonom i Statutom. Skupština Županije mora raspravljati o prijedlogu i peticiji ako ga potpisom podrži najmanje 10% od ukupnog broja birača u Županiji te dati odgovor podnositeljima najkasnije u roku od tri mjeseca od zaprimanja prijedloga. Prijedlozi i peticije građana mogu se podnijeti i elektroničkim putem na službene adrese elektroničke pošte županijskih tijela dostupne na mrežnim stranicama Županije, a način njihova podnošenja, odlučivanja o njima i druga pitanja uređuju se općim aktom Županije u skladu sa zakonom i Statutom.

Budući da je Nacrt Odluke o osnivanju kulturnog vijeća Osječko-baranjske županije opći akt, predlaže se, sukladno Zakonu o pravu na pristupu informacijama ("Narodne novine" broj 25/13., 85/15. i 69/22.) (u daljnjem tekstu: Zakon) i Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.) (u daljnjem tekstu: Kodeks), provođenje postupka savjetovanja sa zainteresiranom javnošću.

Cilj Zakona i Kodeksa je omogućiti i osigurati ostvarivanje Ustavom Republike Hrvatske zajamčenog prava na pristup informacijama, kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti, kao i olakšati interakciju s građanima i predstavnicima zainteresirane javnosti u demokratskom procesu, te potaknuti aktivnije sudjelovanje građana u javnom životu.

Člankom 1. stavkom 1. Zakona utvrđeno je da se Zakonom uređuje pravo na pristup informacijama i ponovnu uporabu informacija koje posjeduju tijela javne vlasti.

Člankom 5. stavkom 1. točkom 2. Zakona utvrđeno je da su tijela javne vlasti, u smislu ovog Zakona, tijela državne uprave, druga državna tijela, jedinice lokalne i područne (regionalne) samouprave, pravne osobe i druga tijela koja imaju javne ovlasti, pravne osobe koje obavljaju javnu službu, pravne osobe koje se temeljem posebnog propisa financiraju pretežito ili u cijelosti iz državnog proračuna ili iz proračuna jedinica lokalne i područne (regionalne) samouprave odnosno iz javnih sredstava (nameta, davanja, i sl.) kao i trgovačka društva u kojima Republika Hrvatska i jedinice lokalne i područne (regionalne) samouprave imaju zasebno ili zajedno većinsko vlasništvo.

Točkom IX. Kodeksa utvrđeno je da odredbe Kodeksa odgovarajuće primjenjuju tijela jedinica lokalne i područne (regionalne) samouprave i pravne osobe koje imaju javne ovlasti u postupcima donošenja općih akata u kojima uređuju pitanja iz svog djelokruga, a kojima se neposredno ostvaraju prava građana ili druga pitanja od interesa za opću dobrobit građana i pravnih osoba na njihovim području, odnosno području njihove djelatnosti. 

Prema članku 10. stavku 1. točki 4) Zakona tijela javne vlasti obavezna su na internetskim stranicama na lako pretraživ način i u strojno čitljivom obliku objavljivati, između ostalog, i godišnje planove, programe, strategije, upute, izvješća o radu, financijska izvješća i druge odgovarajuće dokumente koji se odnose na područje rada tijela javnih vlasti.

Nadalje, člankom 11. Zakona je utvrđeno da su jedinice lokalne i područne (regionalne) samouprave dužne provoditi savjetovanja s javnošću pri donošenju općih akata odnosno drugih strateških ili planskih dokumenata kad se njima utječe na interese građana i pravnih osoba. Utvrđeno je i da se savjetovanje provodi preko internetske stranice ili preko središnjeg državnog internetskog portala za savjetovanje s javnošću objavom nacrta propisa, akta ili drugog dokumenta te pozivom javnosti da dostavi svoje prijedloge i mišljenja. Savjetovanje s javnošću prema Zakonu u pravilu traje 30 dana, a prema točki V. 3. Kodeksa poželjno je da ne bude kraće od 15 dana od dana objave nacrta na internetskoj stranici.

Člankom 11. stavkom 4. utvrđeno je da je po isteku roka za dostavu mišljenja i prijedloga tijelo javne vlasti dužno izraditi i objaviti na središnjem državnom internetskom portalu odnosno internetskoj stranici izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće o savjetovanju s javnošću nositelj izrade nacrta obvezno dostavlja tijelu koje usvaja ili donosi propis, opći akt ili dokument.

        Ciljevi koji se žele postići savjetovanjem s javnošću su upoznavanje građana i zainteresirane javnosti o sadržaju Odluke o osnivanju kulturnog vijeća Osječko-baranjske županije i načinu na koji je ova problematika uređena.

        Postupak savjetovanja provest će se u razdoblju od 28. rujna do 7. listopada 2022. godine. Organizator i nositelj postupka savjetovanja je Upravni odjela za turizam, kulturu i sport.

        Pozivamo vas na sudjelovanje u postupku Savjetovanja, za koju potrebu vam je na raspolaganju utvrđeni Nacrt Odluke o načinu podnošenja prijedloga i peticija građana Osječko-baranjske županije i odlučivanju o njima i Obrazac sudjelovanja u savjetovanju.

· Nacrt Odluke o načinu podnošenja prijedloga i peticija građana Osječko-baranjske županije i odlučivanju o njima
· Obrazac sudjelovanja u savjetovanju
